[ca] En la malaltia de Crohn (MC), la presència de símptomes depressius i ansiosos es manifesten en uns nivells més elevats, influint en la producció i exacerbació dels símptomes gastrointestimals, incrementant el risc per a la salut i empitjorant la qualitat de vida de les persones que la presenten. Tanmateix, la majoria dels estudis se centren en els aspectes etiopatogènics i fisiopatològics, en detriment dels components psicosocials i psicològics d'aquests pacients. A partir de la hipòtesi que l'estat d'ànim depressiu i els nivells d'ansietat dels pacients adults amb Crohn en fase activa milloren desprès de rebre una intervenció de musicoteràpia, es pretén analitzar aquest tipus de teràpia realitzada en grup utilitzant tècniques mixtes per observar el seu impacte sobre aquests trastorns i comparar aquests efectes amb els resultats obtinguts amb un grup de control. Amb aquests objectius, s'aplicaran el Beck Depression Inventory-II (BDI-II), el Beck Anxiety Inventory (BAI) i l'Índex de Harvey-Bradshaw (HBI), als dos grups. Els resultats s'analitzaran a partir del contrast per a dues mitjanes en mostres independents i una anàlisi de la variància de mesures repetides (RM ANOVA). Es pretén comprovar la idoneïtat de la musicoteràpia com a abordatge emocional i psicosocial, complementària a la teràpia farmacològica, per reduir l'estat d'ànim depressiu i els nivells d'ansietat de les persones amb la malaltia de Crohn. Tenint en compte la manca d'estudis i bibliografia existent relacionada amb aquest estudi i la manca d'adherència al tractament, s'espera avançar en l'estudi d'altres opcions terapèutiques no farmacològiques per reduir la influència negativa que exerceixen els trastorns afectius en aquesta malaltia.

[en] In Crohn's disease (CD), the presence of depressive and anxious symptoms are manifested in higher levels, influencing production and exacerbation of gastrointestinal symptoms, increasing the risk to their health and worsening their quality of life. However, most studies have focused on the etiopathogenic and pathophysiological aspects to the detriment psychosocial and psychological components of these patients. From the hypothesis that the depressive mood and anxiety levels of adult patients with Crohn in active phase improve after receiving a music therapy intervention, the aim is to analyze this type of group therapy using mixed techniques to observe their impact on these disorders and compare these effects with the results obtained with a control group. To this aim, the Beck Depression Inventory-II (BDI-II), the Beck Anxiety Inventory (BAI) and the Harvey-Bradshaw index (HBI) will be applied to both groups. The results will be analyzed from the contrast for two averages in independent samples and repeated measures analysis of variance (RM ANOVA). The aim is to check the adequacy of music therapy as an emotional and psychosocial approach, and as a complement to the pharmacological therapy, to reduce the depressive mood and anxiety levels of people with Crohn's disease. Considering the lack of studies and bibliography that exists related to this study and lack adherence to treatment, we expect to advance in the study of other non-pharmacological therapeutic options to reduce the negative influence that exert the affective disorders in this disease.